Lisa 1
Kaitseväe peastaabi 
väljaõppeosakonna ülema 03.07.2024
kirja nr KV-3.1-3/24/13929 juurde

Kaitseväe 2024. a sõjaväe viievõistluse meistrivõistluste juhend

1.	Eesmärk: arendada sõjaväe viievõistlust Kaitseväes ja Kaitseliidus ning selgitada välja Kaitseväe koondvõistkonna kandidaadid rahvusvahelisteks jõuproovideks.
2.	Aeg ja koht: 28.–29.08.2024, Tapa, Tamsalu.
2.1.	Laskmine – Tapa lasketiir
2.2.	Takistusriba – 1JVBr Tapa linnaku CISM takistusriba, Loode 35, Tapa
2.3.	Granaadivise – 1JVBr Tapa linnaku territoorium, Loode 35, Tapa
2.4.	Takistusujumine – Tamsalu Spordikeskuse ujula, Tehnika 2A, Tamsalu
2.5.	Krossijooks – Tamsalu Spordikeskuse terviserajad, Tehnika 2A, Tamsalu
2.6.	Takistusriba teatevõistlus – 1JVBr Tapa linnaku CISM takistusriba, Loode 35, Tapa
2.7.	Võistluste orienteeruv ajakava:
23.08.2023	11:00 esindajate nõupidamine (VTC; vt p 8.1)	
28.08.2024	07:50 laskmise I vahetuse OT instruktaaž tulejoonel	
	08:00 laskmine	
	12:00 takistusriba	
	15:00 granaadivise	
29.08.2024	07:00 sissepääs ujulasse	
	07:15 takistusujumise treening	
	09:00 takistusujumine	
	12:00 krossijooks	
	15:00 takistusriba teatevõistlus	
	~17:30 lõpetamine	
3.	Eelülesandmine:
3.1.	Osalemisest ning majutussoovist tuleb teavitada meiliaadressil egert.virkunen@mil.ee ja taavi.kilki@mil.ee hiljemalt 21.08.2024.
3.2.	Nimeline ülesandmine võistlusklasside kaupa esitada meiliaadressil egert.virkunen@mil.ee ja taavi.kilki@mil.ee hiljemalt 23.08.2024 kell 11:00.
3.3.	Nõuetekohaselt täidetud ülesandmisleht (lisa 2) tuleb edastada võistluse korraldajale eelnevalt e-maili teel või võistlustele saabudes.
3.4.	Eelülesandmiseta saabunud võistkondi võistlustele ei lubata.
4.	Osavõtjad: osa võtavad üksuste võistkonnad vastavalt Kaitseväe 2024. aasta meistrivõistluste üldjuhendi punktile 4 (KVJ 29.12.2023 kk nr 2175).
4.1.	Võistlejate arv võistlusklassides H21, H25, H35, H45, D21, D25, D30 ja D40 on vaba. Individuaalne võistlus toimub laskmises, takistusriba läbimises, granaadiviskes, takistusujumises ja jooksukrossis.
4.2.	Takistusriba teatevõistlus toimub 4-liikmelistele võistkondadele, võistkondade arv on vaba.
5.	Võistlusdistantsid, -klassid, -reeglid ja muud täpsustused
5.1.	Laskmine.
5.1.1.	Lastakse elektroonilist märklehte (300m ISSF) distantsilt 200 meetrit.
5.1.2.	Lastakse suvises välivormis, laskmiste spetsiaalvarustus on keelatud. Osalevatel töötajatel on nõutud pikk spordiriietus või võimalusel samuti välivorm.
5.1.3.	Kasutatakse teenistusautomaati, laskma peab mehaanilise sihikuga (optilise sihiku korral tuleb see eelnevalt eemaldada).
5.1.4.	Kuulmiskaitsmed ja kaitseprillid on kohustuslikud (kui laskur kasutab nägemisprille, siis omal vastutusel ei pea kaitseprille kasutama).
5.1.5.	Lastakse käetoelt. Relvarihma kasutamine on lubatud.
5.1.6.	Tulejuhtimine ja vajadusel laskuri abistamine nii, et see ei segaks teisi laskjaid ega laskmiste läbiviivat personali, on lubatud ainult proovilaskude ajal.
5.1.7.	Salved võivad olla enne tiiru laetud, salve kinnitamine relvale vastavalt käsule tulejoonel.
5.1.8.	Relvade tühjakslaadimised ja kontrollid on peale I ja II seeriat laskurite poolt, peale III seeriat ka läbiviiva personali poolt.
5.1.9.	Proovilasud (I seeria) – 3 min jooksul, laskude arv ei ole piiratud.
5.1.10.	Võistluslasud (II ja III seeria) – 5 min jooksul 10 lasku, 1 min jooksul 10 lasku.
5.1.11.	Kõikide seeriate vahel on paus kuni 3 min.
5.1.12.	III seeria laskmisel võib olla enne stardivilet kaba õlas.
5.1.13.	Käsklused laskmise ajal:
5.1.13.1.	„1 min laskmiseni, lae ja pane valmis“;
5.1.13.2.	„15 sek (laskmiseni)“ (tuleümberseaduri võib asetada üksiklaskude peale);
5.1.13.3.	„Tähelepanu!“ (5 sek enne algust);
5.1.13.4.	Kõik laskmised alustab lühike ja lõpetab pikk vile;
5.1.13.5.	„30 sek lõpuni“ (I ja II seeria lõpuni on 30 sek);
5.1.13.6.	„Kontrolli ja näita ette“ (peale III seeriat).
5.1.14.	Laskmistega seotud protestid (nt üks laskur laseb teise laskuri märklehte) peab esitama kohe peale olukorra tekkimist.
5.2.	Takistusriba läbimine.
5.2.1.	Takistusriba pikkus on kõikidel klassidel 500 m. Takistuselementide arv võistlusklasside kaupa:
5.2.1.1.	H21 ja H25 – 20 takistuselementi;
5.2.1.2.	H35 – 16 takistuselementi (välja jäävad elemendid nr 1, 8, 12 ja 16; lisakõrgendus on elementidel 10, 15 ja 17);
5.2.1.3.	H45, D21, D25, D30, D40 – 15 takistuselementi (välja jäävad elemendid nr 1, 8, 10, 12 ja 16; lisakõrgendus on elementidel 15 ja 17);
5.2.1.4.	Võistluste korraldajal on õigus vastavalt ilmastikutingimustele vähendada elementide arvu takistusriba läbimisel.
5.2.2.	Nõutud on riietus, mis katab põlved ja küünarnukid.
5.2.3.	Jooksu alustab vile.
5.2.4.	Takistusribal saadakse 50-punktiline trahv, kui elementi ei sooritata või rada ei läbita vastavalt kehtestatud reeglitele:
5.2.4.1.	Takistustel 5, 7 ja 18 on keelatud puutuda takistuse kõrval olevat maapinda. Eksimisel ei pea takistust uuesti ületama, saadakse trahv ja joostakse edasi.
5.2.4.2.	Ülejäänud takistuste korral võib edasi joosta juhul, kui takistuse ületamisel on tehtud kolm ebaõnnestunud katset.
5.2.4.3.	Takistusriba kahte rada eraldavat joont ei tohi ületada (nt kurvides rada lõigata). Mõttelisest joonest võib üle minna juhul, kui ületatakse takistust ning oma tegevusega ei segata teist osalejat (nt takistuste 10 ületamisel läheb jalg üle joone).
5.2.5.	Viide: KVJ 02.12.2021 kk nr 212 "Takistusriba kasutusjuhend".
5.3.	Granaadivise.
5.3.1.	Granaati visatakse täpsuse ja kauguse peale.
5.3.2.	Granaadiviskeks on aega 5 minutit: 3 min täpsusviseteks, puhkepaus 30 sek ja 1 min 30 sek kaugusviseteks.
5.3.3.	Täpsust visatakse 2- ja 4-meetrise diameetriga ringidesse, mis asetsevad malelaua kujuliselt. Ringid asuvad H21 ja H25 klassil 20, 25, 30 ja 35 meetri kaugusel ning teistes klassides 15, 20, 25 ja 30 meetri kaugusel. Täpsusviseteks on 16 granaati, iga kauguse kohta 4 granaati. Alustatakse lähimast. Loeb granaadi tabamus/maandumise koht. Valesse ringi sattunud granaat punkte ei anna.
5.3.4.	Täpsusviske tabamust hinnatakse:
1. ringi sisemine tsoon – 7 silma, välimine tsoon – 3 silma;
2. ringi sisemine tsoon – 8 silma, välimine tsoon – 4 silma;
3. ringi sisemine tsoon – 9 silma, välimine tsoon – 5 silma;
4. ringi sisemine tsoon – 10 silma, välimine tsoon – 6 silma.
5.3.5.	Kaugusviseteks on 3 granaati. Arvesse läheb kõige pikem vise. Kaugusviset hinnatakse järgmiselt: nt tulemus 49,85 m = 49,85 silmaga ja tulemus 53,24 m = 53,24 silmaga.
5.3.6.	Kõikide granaatide viskamine ei ole kohustuslik.
5.4.	Takistusujumine.
5.4.1.	Kõigile võistlusklassidele toimub 50 m takistusujumine.
5.4.2.	Ujumine toimub 25 m ujulas, peale starti ujutakse esimesel rajal läbides takistused nr 1 ja nr 2, seejärel sooritatakse rajavahetus koos seina puudutamisega (esimese või teise raja tagaseina) ning läbitakse tagasi ujudes teisel rajal takistused nr 3 ja nr 4.
5.4.3.	Nõutud on ujumiseks mõeldud riietus (šortsides ujumine ning ujumisriided, millel on needid, trukid, lukud ja nööbid ei ole lubatud). Ujumisprillide ja -mütsi kasutamine ei ole kohustuslik.
5.4.4.	Takistusujumises saadakse 50-punktiline karistus, kui elementi ei sooritada vastavalt kehtestatud reeglitele.
5.4.5.	Klassides D21, D25, D30, D40 ja H45 on lubatud takistuse nr 3 ületamiseks puudutada basseini põhja.
5.4.6.	Käsklused ujumises:
5.4.6.1.	Kolm lühikest vilet – järgmine ujuja paneb end ujumiseks valmis, on stardikoha lähedal.
5.4.6.2.	Üks pikk vile – ujujad võtavad sisse stardipositsiooni, liigne/asjatu venitamine ei ole lubatud.
5.4.6.3.	Üks lühike vile – start.
5.4.7.	Stardipukilt start ei ole kohustuslik.
5.5.	Jooksukross.
Distantsi pikkus võistlusklasside kaupa:
5.5.1.	H21, H25 – 8000 meetrit;
5.5.2.	H35, H45, D21, D25, D30, D40 – 4000 meetrit.
5.6.	Takistusriba teatevõistlus,
5.6.1.	Läbitakse 20 takistuselemendiga 500 m pikkune rada.
5.6.2.	Võistkonda võivad kuuluda kõik olenemata tema tegelikust võistlusklassist. Teatevõistkonna peab nimeliselt üles andma MHK ujumisvõistluse lõpuks. Muudatusi osalejates võib teha MHK 60 min enne teatevõistluse algust.
5.6.3.	Üksuse 4-liikmeline võistkond läbib raja teatevõistlusena:
1. vahetus läbib takistuselemendid nr 1-4;
2. vahetus läbib takistuselemendid nr 5-9;
3. vahetus läbib takistuselemendid nr 10-15;
4. vahetus läbib takistuselemendid nr 16-20.
5.6.4.	Vahetuskohad rajal on tähistatud, vahetuskoha algus on 2 m peale eelmist (nr 4, 9 ja 15) takistuselementi.
5.6.5.	Võistkonnaliikmete vahetus rajal antakse üle kehapuutega.
5.6.6.	Võitjaks tuleb kiireima ajaga takistusriba läbinud võistkond.
5.6.7.	Kui elementi ei sooritata vastavalt kehtestatud reeglitele, siis võistkond diskvalifitseeritakse, v.a takistuste 5, 7 ja 18 puhul, kus on keelatud puutuda takistuse kõrval olevat maapinda – eksimisel ei pea takistust uuesti ületama, saadakse 10-sekundiline ajatrahv ja joostakse edasi.
5.6.8.	Võistluste korraldajal on õigus vastavalt ilmastikutingimustele vähendada elementide arvu takistusriba teatevõistluses või jätta teatevõistlus ära.

6.	Tulemuste arvestus:
6.1.	Koha saavutamiseks lõpp-protokollis peab võistleja osalema kõigil viiel võistlusalal.
6.2.	Punkte saavad 30 esimest lõpetajat üldarvestuses ja 20 paremat ülejäänud kategooriates vastavalt tabelile:
	1. koht	2. koht	3. koht	4. koht	5. koht	6. koht	7. koht	8. koht	9. koht	10. koht	
H21	300p	290p	280p	270p	260p	250p	240p	230p	220p	210p	
D21, D25, D30, D40, H25, H35, H45	200p	190p	180p	170p	160p	150p	140p	130p	120p	110p	
	11. koht	12. koht	13. koht	14. koht	15. koht	16. koht	17. koht	18. koht	19. koht	20. koht	
H21	200p	190p	180p	170p	160p	150p	140p	130p	120p	110p	
D21, D25, D30, D40, H25, H35, H45	100p	90p	80p	70p	60p	50p	40p	30p	20p	10p	
	21. koht	22. koht	23. koht	24. koht	25. koht	26. koht	27. koht	28. koht	29. koht	30. koht	
H21	100p	90p	80p	70p	60p	50p	40p	30p	20p	10p	

6.3.	 Takistusriba teatevõistluses vastavalt:
	1. koht	2. koht	3. koht	4. koht	5. koht	6. koht	7. koht	8. koht	9. koht	10. koht	
Üldarvestus	750p	700p	650p	600p	550p	500p	450p	400p	350p	300p	
	11. koht	12. koht	13. koht	14. koht	15. koht						
Üldarvestus	250p	200p	150p	100p	50p						

6.4.	Juhul, kui võistkondlikus arvestuses on kaks või enam võistkonda kogunud ühesuguse punktisumma, saab määravaks võistkonnavõistluses saavutatud koht.
6.5.	Kui võistlusklassides (H25, H35, H45, D21, D25, D30, D40) on osalejaid alla 5 võistleja, siis jagatakse kohapunktid kahega.
6.6.	Takistusriba teatevõistluses toob punkte üksuse parim võistkond, sama üksuse teised võistkonnad punktiarvestuses kohti kinni ei hoia.
7.	Autasustamine:
7.1.	Kolme esimest kohta igas võistlusklassis autasustatakse medali ning diplomiga, teatevõistluses medaliga.
7.2.	Võistkondlikus arvestuses kolme paremat võistkonda autasustatakse diplomiga ja võitnud võistkonda karikaga.
7.3.	Kaitseväe meistrit autasustatakse meistri särgiga.
8.	Muud küsimused.
8.1.	Esindajate nõupidamine 23.08.2024 kell 11:00 Skype-keskkonnas. Kutse saadetakse spordiinstruktorite meiliaadressile hiljemalt 15.08.2024.
8.2.	Võistkonna lähetav asutus tagab laskmiseks vajamineva laskemoona.
8.3.	Laskmises (punkt 5.1) saab täita ka Kaitseliidu küti- ja laskurklassi norme. Info KV spordilehel/laskurmärgid.

Meelis Stamm
Major
KVPS väljaõppeosakonna 
väljaõppe jaoskonna staabiohvitser